### Beslutning

-

Fraværende: Henrik Kjeldsen

### Sagsfremstilling

Cykelpuljeansøgning 2025

Kalundborg Kommune søger igen i 2025 Vejdirektoratets cykelpulje til at etablere cykelstier på strækningen mellem Biotekparken og Bruno Berg Allé/Strandstien. Strækningen fremgår af "Infrastrukturplan for Kalundborg By, 2022" som værende den mest intensivt benyttede og den vigtigste manglende strækning i et samlet cykelstinetværk i byen. Strækningen er samtidig den sidste af de fem prioriterede strækninger i Kalundborg Kommunes Cykelstiplan.

Projektets overordnede formål er at etablere en trafiksikker rute for cyklister i byen, med fokus på at knytte boliger, arbejdspladser, uddannelsesinstitutioner og trafikknudepunkter i og omkring bymidten bedre sammen. Vejdirektoratets tildelingskriterier prioriterer skoleveje og pendling højest. På strækningen forventes der i 2028 at være cirka 2.530 skole- og studiepladser. Desuden forbinder strækningen cirka 10.600 personer, der bor i den vestlige del af Kalundborg, med handelscentrum, to stationer og cirka 10.000 arbejdspladser i centerområdet og det sydøstlige Kalundborg. Cykelstrøget tænkes på sigt fortsat som en grøn cykelforbindelse videre til de nye arbejdspladser i [adresse] og herfra videre til Ingrid Brandt.

Ansøgningen til Cykelpuljen er delt i to projekter:

1. "Kalundborg Cykelstrøg – Vest" fra [adresse] til [adresse], med en samlet projektsum på 10,8 mio. kr. til projektering fra primo 2026 og udførelse i 2027
2. "Kalundborg Cykelstrøg – Øst" fra Vænget til Biotekparken, med en samlet projektsum på 21 mio. kr., projektering fra medio 2026 og udførelse 2027-2028.

Udførelsestidsplanen forventes koordineret med Kalundborg Forsynings forventede arbejder i området i 2028. Vejdirektoratet giver 40 % i tilskud, hvis bevilling opnås. Kalundborg Kommune kan takke nej til at modtage bevillingen, hvis egen finansiering ikke kan skaffes.

Amanda Rasmussen på emballager

Teknik- og Miljøudvalget blev i marts 2025 orienteret om, at gebyrerne for det kommende producentansvar på emballager ville blive offentliggjort i april 2025 i forbindelse med tildeling af producenter, der skal varetage slutbehandling af genanvendelige fraktioner for Kalundborg Kommune (sag nr. 25-000775).

I forbindelse med en høring vedrørende producenttildelingen klagede flere aktører over tildelingen. Det resulterede i, at Dansk Producentansvar har valgt at genbesøge og revidere tildelingen. Det betyder, at Kalundborg Kommune først tildeles producenter til at aftage de genanvendelige fraktioner den 1. maj 2025. Derfor er offentliggørelse af producentgebyrer ligeledes udskudt til den 1. maj 2025.

Kontrakt vedrørende den lovpligtige kommunale rottebekæmpelse

Kalundborg Kommune har gennemført offentligt EU-udbud på levering af den lovpligtige kommunale rottebekæmpelse. På den baggrund er der indgået kontrakt med Mortalin A/S.

Kontrakten er gældende fra den 1. maj 2025 til den 30. april 2028, med mulighed for at forlænge kontrakten med to gange 12 måneder.

Vejvedligehold 2025

I forbindelse med prioriteringen af anlægsbudgettet til vejvedligeholdelse i 2025 besluttede Teknik- og Miljøudvalget den 6. februar 2025 at udbedre [adresse] i Høng (jf. bruttolisten).

Den 7. april 2025 holdt administrationen ledningsejermøde med forsyningsselskaberne i kommunen. I den forbindelse oplyste Høng Vandværk, at renoveringen af deres ledningsnet i [adresse] i Høng er igangsat, og at arbejdet forventes afsluttet i oktober 2025.

Herudover orienterede Høng Varmeværk om, at der aktuelt laves en undersøgelse af ledningsnettet med henblik på at identificere nødvendige udbedringer i [adresse] i Høng. Resultaterne af undersøgelsen vil blive vurderet, hvorefter de præsenteres for bestyrelsen. Herefter skal udbedringsarbejder muligvis igangsættes i løbet af 2026.

På den baggrund skubbes vejbelægningsarbejderne i [adresse] i Høng fra 2025 til prioriteringen i 2026 eller 2027. I stedet for igangsættes nogle af de projekter, der er prioriteret som optioner på bruttolisten i 2025.

Det betyder samtidig, at det besluttede trafiksikkerhedsprojekt i [adresse] i Høng sættes på pause, indtil forsyningsselskaberne er færdige med deres arbejder.